**การจัดการความรู้ด้านการท่องเที่ยวเชิงวัฒนธรรมของจังหวัดเพชรบูรณ์เพื่อเสริมสร้างศักยภาพการแข่งขันและความร่วมมือในการรองรับการรวมกลุ่มประชาคมอาเซียน**

**The Knowledge Management in Cultural Tourism of Phetchabun Province for Human Entrepreneurial Reinforcement to Support ASEAN Community**

ดร.แก้วตา ผิวพรรณ

ผศ.สุทธิสินี ถิระธรรมสรณ์

ผศ.ดร.วินัย เชื่อมวราศาสตร์

**บทคัดย่อ**

การศึกษาครั้งนี้มีวัตถุประสงค์ 2 ประการคือ 1) เพื่อศึกษาถึงโอกาส ข้อจำกัด ปัญหาและอุปสรรคในการพัฒนาวิชาชีพและบุคลากรด้านการท่องเที่ยวในกลุ่มการท่องเที่ยวเชิงวัฒนธรรมของจังหวัดเพชรบูรณ์เพื่อเสริมสร้างศักยภาพการแข่งขันและความร่วมมือเพื่อรองรับการรวมกลุ่มประชาคมอาเซียน 2) เพื่อการจัดการความรู้ด้านการท่องเที่ยวในกลุ่มการท่องเที่ยวเชิงวัฒนธรรมของจังหวัดเพชรบูรณ์เพื่อเสริมสร้างศักยภาพการแข่งขันและความร่วมมือเพื่อรองรับการรวมกลุ่มประชาคมอาเซียน เป็นการวิจัยเชิงคุณภาพข้อมูลที่นำมาศึกษาได้มาจากการสัมภาษณ์เชิงลึกของตัวแทนชุมชน ชุมชนละ 5 ท่านจำนวน 5 ชุมชน ซึ่งจากการสัมภาษณ์สามารถวิเคราะห์โดยวิธีการวิเคราะห์เนื้อหาผลการวิจัยสรุปได้ดังนี้คือ จากการสัมภาษณ์ทำให้ทราบถึงจุดแข็ง คือ ชุมชนมีความเข้มแข็งทางด้านสังคมค่อนข้างมาก มีข้อจำกัดคือ ชุมชนยังขาดความเชื่อมโยงความร่วมมือระหว่างผู้ประกอบการ ชุมชน และภาครัฐขาดการบูรณาการร่วมกันระหว่างหน่อยงานที่ดูแลในพื้นที่ โอกาสคือ มีที่ตั้งทางภูมิศาสตร์ที่ได้เปรียบ มีทัศนียภาพที่สวยงาม มีภูมิอากาศที่หนาวเย็น มีความหลากหลายของชุมชนกลุ่มชาติพันธุ์ มีวัฒนธรรมที่เป็นเอกลักษณ์ ปัญหาและอุปสรรคคือ การแข่งขันและการแย่งชิงในตลาดการท่องเที่ยวมีแนวโน้มสูงขึ้น ในด้านของการจัดการความรู้ มีแนวทางการจัดการความรู้ทางการท่องเที่ยวเชิงวัฒนธรรม 5 ด้าน คือ ด้านองค์ความรู้ได้มีการรวบรวมองค์ความรู้ที่มีความเป็นมาที่น่าสนใจทั้งทางเรื่องประวัติศาสตร์ ประเพณี วัฒนธรรม ด้านความพร้อมของบุคลากร ด้านการฟื้นฟูวัฒนธรรมชุมชน ด้านการจัดการโครงสร้างพื้นฐาน และด้านการส่งเสริมการตลาดและการประชาสัมพันธ์

**คำสำคัญ :** การท่องเที่ยวเชิงวัฒนธรรม, ประชาคมอาเซียน, การมีส่วนร่วมของชุมชน

อาจารย์ประจำหลักสูตรสาขาวิชาการจัดการ คณะวิทยาการจัดการ มหาวิทยาลัยราชภัฏเพชรบูรณ์

**Abstract**

The purposes of this research were :1) to study the possibility of restrictions. Problems

and obstacles in the development of the professional personnel, travel in groups, cultural

tours of the phetchabun province to strengthen competitiveness and cooperation to support

the ASEAN integration. 2 knowledge management) in order to travel in groups, cultural tours of the phetchabun province to strengthen competitiveness and cooperation to support the ASEAN integration. A qualitative research study data from in-depth interviews of community representatives. 5 of 5 each community community that from the interviews can be analyzed by the method of content analysis research is summarized as follows: from the interview to find out about a strength is community strength quite a lot of social history. There is also a lack of Community restrictions linked to the cooperation between entrepreneurs. Community and the Government, a lack of integration between the job opportunities in an area care fron is a geographic advantage. There are beautiful views. There is a cold winter climate. There is a wide variety of ethnic chumchonklum. Has a unique culture. Problems and obstacles are race and a race condition in the tourist market is likely higher. In the field of knowledge management. . Have a knowledge management approach to cultural tourism 5 aspects: knowledge has been gathered, the knowledge that there is interesting either way about history? Culture of safety personnel for community regeneration, cultural aspects of management, infrastructure, and promote marketing and public relations.

**Keywords :** Cultural Tourism, ASEAN Community, Community Participation

**บทนำ**

อุตสาหกรรมการท่องเที่ยวถือว่าเป็นแหล่งรายได้หลักที่สำคัญส่วนหนึ่งของประเทศซึ่งจากตัวเลขของการท่องเที่ยวแห่งประเทศไทยได้แสดงให้เห็นว่าจำนวนนักท่องเที่ยวต่างชาติและรายได้ตั้งแต่ปี พ.ศ 2542-2552 นักท่องเที่ยวขยายตัวเฉลี่ยร้อยละ 6.45 และมีจำนวนสูงที่สุด 14.58 ล้านคน รายได้จากการท่องเที่ยวเพิ่มขึ้นอย่างต่อเนื่องจาก 2.53 แสนล้านบาท ในปี 2542 เป็น 5.10 แสนล้านบาท ในปี 2552 หรือมีอัตราการขยายตัวเฉลี่ยต่อปี

ร้อยละ 10.17 โดยปี 2551 มีรายได้จากการท่องเที่ยวสูงสุดเท่ากับ 5.75 แสนล้านบาท และในปี

2549 รายได้จากการท่องเที่ยวขยายตัวสูงสุด เท่ากับร้อยละ 31.29

 การท่องเที่ยวเชิงวัฒนธรรมเป็นการท่องเที่ยวเพื่อศึกษาสิ่งที่แสดงความเป็นวัฒนธรรม เช่น ปราสาท พระราชวัง วัด โบราณสถาน โบราณวัตถุ ประเพณี วิถีการดำเนินชีวิต ศิลปะทุกแขนง และสิ่งต่าง ๆ ที่แสดงถึงความเจริญรุ่งเรืองที่มีการพัฒนาให้เหมาะสมกับ สภาพแวดล้อม การดำเนินชีวิตของบุคคลในแต่ละยุคสมัย ผู้ท่องเที่ยวจะได้รับทราบประวัติความเป็นมา ความเชื่อ มุมมองความคิด ความศรัทธา ความนิยมของบุคคลในอดีตที่ถ่ายทอดมาถึงคนรุ่นปัจจุบันผ่านสิ่งเหล่านี้ ตัวอย่างการท่องเที่ยวเชิงวัฒนธรรม เช่น เทศกาลประเพณีโล้ชิงช้า ของชาวอาข่า งานประเพณีปีใหม่ม้ง ที่ตำบลเข็กน้อย อำเภอเขาค้อ จังหวัดเพชรบูรณ์ เป็นต้น

 ประกอบกับที่ผ่านมาชาวบ้านมีความเข้าใจด้านการท่องเที่ยวเชิงวัฒนธรรมที่แตกต่างกัน บางส่วนเข้าใจ บางส่วนไม่เข้าใจ และอีกหลายส่วนเข้าใจผิดว่า การท่องเที่ยวมีประโยชน์ด้านการสร้างรายได้เพียงอย่างเดียว ไม่ตระหนักถึงความร้ายแรงของปัญหาภาวะวิกฤติทางวัฒนธรรม และผลกระทบที่เกิดขึ้นอันจะทำลายความหลากหลายทางวัฒนธรรมซึ่งเป็นแหล่งเก็บภูมิปัญญาของมนุษยชาติติดต่อกันมาเป็นเวลายาวนาน ส่งผลให้เกิดวิกฤตด้านอัตลักษณ์ของกลุ่มชาติพันธุ์ต่างๆ ต่อเนื่องกันไปเป็นลูกโซ่ ซึ่งมีผลให้กลุ่มชาติพันธุ์ต่างๆ อ่อนแอ ไม่สามารถธำรงรักษาเอกลักษณ์และอัตลักษณ์ของตนเองไว้ได้ ประเทศไทยก็เป็นอีกประเทศหนึ่งที่ประสบกับภาวะวิกฤตนี้ ทำให้สังคมอ่อนแอขาดความเชื่อมั่น ความมั่นคง ซึ่งเป็นรากฐานของการดำรงชีวิตอย่างมีคุณภาพ เหตุนี้เองจึงทำให้เกิดการจัดการท่องเที่ยวแบบคนละทิศทางขึ้น การเติบโตอย่างรวดเร็วของแหล่งท่องเที่ยวโดยปราศจากการเตรียมพร้อม ทำให้ปัญหาหลายอย่างตามมา

 จากประเด็นดังกล่าว คนในชุมชนขาดความรู้การจัดการท่องเที่ยวเชิงวัฒนธรรม ส่งผลให้ด้านชีวิตความเป็นอยู่ อาชีพ จึงทำให้เกิดผลกระทบ ด้านการทำลายวัฒนธรรมที่ดีอยู่แล้วให้สูญหายไป สิ่งที่จำเป็นเร่งด่วนประการหนึ่งคือการเร่งสร้างองค์ความรู้ในการจัดการกับปัญหา กล่าวคือการศึกษาและวิธีการฟื้นฟูธำรงรักษาวัฒนธรรมในภาวะวิกฤตซึ่งยังนับว่าขาดแคลนอยู่มาก โดยเฉพาะอย่างยิ่ง การขาดความรู้ความเข้าใจในวัฒนธรรมท้องถิ่นของตนเอง ทำให้นักท่องเที่ยวได้รับข้อมูลที่ไม่ถูกต้องเกิดความเข้าใจผิดพลาด ส่งผลต่อภาพลักษณ์การท่องเที่ยวเชิงวัฒนธรรม และภาพลักษณ์ของชุมชน ซึ่งเคยมีภูมิปัญญา วัฒนธรรม สังคมที่สงบสุข สภาพแวดล้อมที่ดี อาจต้องสูญหายไปเพราะความไม่รู้และไม่เข้าใจ

 ทั้งนี้การเป็นประชาคมเศรษฐกิจอาเซียน หรือ AEC เป็นด้านที่มี่ความซับซ้อน เนื่องจากระบบเศรษฐกิจของแต่ละประเทศค่อนข้างมีความแตกต่าง หรือแม้แต่การสื่อสารก็มีภาษาที่หลากหลาย หรือแม้วัฒนธรรม ประเทศต่างๆ ในภูมิภาคนี้จึงต้องเตรียมตัวสู่การเป็นประชาคมอาเซียน รวมถึงประเทศไทยด้วย ซึ่งการเตรียมตัวนี้ ต้องยึดเป้าหมายสำคัญของ AEC นั่นคือ การเป็นตลาดเดียวและฐานการผลิตร่วม การสร้างขีดความสามารถในการแข่งขันทางเศรษฐกิจอาเซียน การพัฒนาเศรษฐกิจอย่างเสมอภาค และ การบูรณาการเข้ากับเศรษฐกิจโลก ด้วยการมีเป้าหมายทั้ง 4 ประการข้างต้นดังกล่าวนั้น ประเทศไทยหรือสถานประกอบการต่างๆ จึงจำเป็นต้องเรียนรู้และเตรียมตัวหรือเตรียมความพร้อมเข้าสู่การเป็นประชาคมเศรษฐกิจอาเซียน

 การเตรียมความพร้อมเพื่อเข้าไปสู่ AEC นั้น ประเทศไทยจำเป็นต้องเรียนรู้ถึงความแตกต่างทางวัฒนธรรมและรูปแบบหรือสไตล์การทำงานของไทยกับคนในชาติอื่นๆ โดยการเรียนรู้จะนำไปสู่การยอมรับในความแตกต่าง การปรับตัวเข้าหากัน รวมถึงนำเอาจุดแข็งของประเทศสมาชิกอาเซียนอื่นๆ มาเป็นแนวทางในการพัฒนาบุคลากรขององค์กรต่อไป ซึ่งนอกจากการเรียนรู้วัฒนธรรมที่แตกต่างของแต่ละประเทศแล้ว สิ่งหนึ่งที่สำคัญต่อการเปลี่ยนแปลงนี้ คือ การพัฒนาศักยภาพของบุคลากร โยงให้สามารถสื่อสารได้หลายภาษา และมีทักษะความสามารถที่ทัดเทียมกับคนชาติอื่นๆ อีกทั้ง การจ่ายค่าตอบแทนต้องไม่มีความเหมาะสม หรือไม่น้อยกว่าในประเทศอื่น ไม่เช่นนั้นแล้ว อาจทำให้คนที่มีความสามารถย้ายไปทำงานในประเทศที่มีค่าตอบแทนที่สูงกว่าได้

 การวิจัยเชิงปฏิบัติการแบบมีส่วนร่วม เป็นงานวิจัยเชิงปฏิบัติการที่มีหัวใจสำคัญอยู่ที่การมีส่วนร่วมของทุกภาคส่วน ร่วมกันเรียนรู้ร่วมกันแสวงหาปัญหา และคิดค้นแนวทางออกเพื่อแก้ไขปัญหาหรือพัฒนาที่เป็นเรื่องอันเป็นฉันทามติของชุมชน ไม่ว่าจะเป็นปัญหาทางเศรษฐกิจ สังคม และการเมือง ส่งเสริมกิจกรรมกลุ่ม ทำงานร่วมกันทั้งแก้ปัญหา และพัฒนาอย่างต่อเนื่อง โดยมีนักวิจัยภายนอกทำหน้าที่เป็นผู้เอื้ออำนวย หรือวิทยากรกระบวนการร่วมกับนักวิจัยชุมชนที่เป็นชาวบ้าน ดังนั้น การวิจัยจึงสร้างคุณลักษณะของการเรียนรู้แบบพหุภาคี พร้อมกับบังเกิดผลพลอยได้ที่เป็นจิตสำนึกตระหนักในปัญหา หน้าที่ และร่วมกันแก้ปัญหา เพื่อให้บรรลุเป้าหมายในการแก้ไขปัญหาได้ถูกต้องตรงตามความต้องการ

 ดังนั้นในงานวิจัยนี้จึงเน้นการวิจัยเชิงปฏิบัติการแบบมีส่วนร่วมเพื่อการจัดการความรู้ด้านการท่องเที่ยวในกลุ่มการท่องเที่ยวเชิงวัฒนธรรมของจังหวัดเพชรบูรณ์เพื่อเสริมสร้างศักยภาพการแข่งขันและความร่วมมือเพื่อรองรับการรวมกลุ่มประชาคมอาเซียน ตลอดจนศึกษาถึงโอกาส ข้อจำกัด ปัญหาและอุปสรรคในการพัฒนาวิชาชีพและบุคลากรด้านการท่องเที่ยวในกลุ่มการท่องเที่ยวเชิงวัฒนธรรมของจังหวัดเพชรบูรณ์ให้ได้มาตรฐาน และเพื่อพัฒนายุทธศาสตร์การท่องเที่ยวการพัฒนาวิชาชีพและบุคลากรด้านการท่องเที่ยวในกลุ่มการท่องเที่ยวเชิงวัฒนธรรมของจังหวัดเพชรบูรณ์ให้ได้มาตรฐานเพื่อเสริมสร้างศักยภาพการแข่งขันและความร่วมมือเพื่อรองรับการรวมกลุ่มประชาคมอาเซียน โดยใช้งานวิจัยเป็นเครื่องมือสร้างกระบวนการเรียนรู้ ให้คนในท้องถิ่นเข้ามามีส่วนร่วมในการเตรียมความพร้อมเพื่อรองรับประชาคมอาเซียนร่วมกัน

**วัตถุประสงค์ของการวิจัย**

1**.** เพื่อศึกษาถึงโอกาส ข้อจำกัด ปัญหาและอุปสรรคในการพัฒนาวิชาชีพและบุคลากรด้านการท่องเที่ยวในกลุ่มการท่องเที่ยวเชิงวัฒนธรรมของจังหวัดเพชรบูรณ์เพื่อเสริมสร้างศักยภาพการแข่งขันและความร่วมมือเพื่อรองรับการรวมกลุ่มประชาคมอาเซียน

 2. การจัดการความรู้ด้านการท่องเที่ยวในกลุ่มการท่องเที่ยวเชิงวัฒนธรรมของจังหวัดเพชรบูรณ์เพื่อเสริมสร้างศักยภาพการแข่งขันและความร่วมมือเพื่อรองรับการรวมกลุ่มประชาคมอาเซียน

**วิธีดำเนินการวิจัย**

การวิจัยนี้เป็นการวิจัยเชิงคุณภาพ (Quantitative Research) โดยใช้การวิเคราะห์เนื้อหา (Content Analysis) ผู้วิจัยใช้การวิจัยเชิงปฏิบัติการแบบมีส่วนร่วม (Participatory Action Research: PAR) โดยผู้วิจัยกำหนดวิธีการดำเนินการวิจัยตามขั้นตอนดังนี้

 1) การพัฒนาโจทย์/การกำหนดโจทย์วิจัย 2) การพัฒนาโครงการ

 3) การสร้างทีมวิจัย

 4) การเก็บข้อมูล/เครื่องมือที่นำมาใช้ในการเก็บข้อมูล

 5) การวิเคราะห์ข้อมูล

 6) การตรวจสอบความถูกต้องของข้อมูล 7) การวางแผนปฏิบัติการ

 8) การปฏิบัติการ

 9) การเผยแพร่ขยายผลและการนำงานวิจัยไปใช้ประโยชน์

 10) การสรุปบทเรียนและบทเรียนจากการวิจัยเพื่อท้องถิ่น

**ประชากรและกลุ่มตัวอย่าง**

ตัวแทนชุมชน จำนวน 5 ชุมชนได้แก่ 1.กลุ่มชาวพื้นเมือง บ้านสะเดียง ตำบลสะเดียง อำเภอเมือง 2. กลุ่มชาวไทยหล่ม บ้านนาแซง ตำบลนาแซง อำเภอหล่มสัก 3. กลุ่มชาวเขาเผ่าม้ง เผ่าลีซอ เผ่าเย้า และเผ่ามูเซอ บ้านเข็กน้อย ตำบลเข็กน้อย อำเภอเขาค้อ และบ้านเพชรดำ ตำบลเขาค้อ อำเภอเขาค้อ 4. กลุ่มชาวบน บ้านน้ำเลา ตำบลตะเบาะ อำเภอเมือง 5. กลุ่มชาวลาวพวน ลาวแง้ว ลาวครั่ง บ้านดงขุย ตำบลดงขุย อำเภอบึงสามพัน

**ประโยชน์ที่ได้รับจากการวิจัย**

 1.ได้ทราบถึงโอกาส ข้อจำกัด ปัญหาและอุปสรรคในการพัฒนาวิชาชีพและบุคลากรด้านการท่องเที่ยวในกลุ่มการท่องเที่ยวเชิงวัฒนธรรมของจังหวัดเพชรบูรณ์ให้ได้มาตรฐานเพื่อเสริมสร้างศักยภาพการแข่งขันและความร่วมมือเพื่อรองรับการรวมกลุ่มประชาคมอาเซียน

 2.ได้แนวทางการพัฒนาวิชาชีพและบุคลากรด้านการท่องเที่ยวในกลุ่มการท่องเที่ยวเชิงวัฒนธรรมของจังหวัดเพชรบูรณ์ให้ได้มาตรฐานเพื่อเสริมสร้างศักยภาพการแข่งขันและความร่วมมือเพื่อรองรับการรวมกลุ่มประชาคมอาเซียน

 3. ได้แนวทางการเพิ่มประสิทธิภาพด้านการบริหารการจัดการการท่องเที่ยวเชิงวัฒนธรรมในเส้นทางการค้าสู่ประชาคมอาเซียน

 4 ได้แนวทางการสร้างกระบวนการเรียนรู้แบบมีส่วนร่วมในการพัฒนาการท่องเที่ยวโดยใช้กระบวนการวิจัยเป็นเครื่องมือในการเรียนรู้ของหน่วยงานต่างๆ

**ผลการวิจัย**

ชุมชนมีความเข้มแข็งทางด้านสังคมค่อนข้างมาก มีทรัพยากรธรรมชาติที่มีความอุดมสมบูรณ์ มีแหล่งท่องเที่ยวทางธรรมชาติที่มีความสวยงาม มีศิลปวัฒนธรรม ประเพณี และความมีอัธยาศัยไมตรีของคนในชุมน คนในชุมชนมีภูมิปัญญาท้องถิ่น ข้อจำกัดคือ ชุมชนยังขาดความเชื่อมโยงความร่วมมือระหว่างผู้ประกอบการ ชุมชน และภาครัฐขาดการบูรณาการร่วมกันระหว่างหน่อยงานที่ดูแลในพื้นที่ โอกาสคือ จังหวัดเพชรบูรณ์มีที่ตั้งทางภูมิศาสตร์ที่ได้เปรียบ มีทัศนียภาพที่สวยงาม มีภูมิอากาศที่หนาวเย็น มีความหลากหลายของชุมชนกลุ่มชาติพันธุ์ มีวัฒนธรรมที่เป็นเอกลักษณ์ จึงทำให้เป็นแหล่งท่องเที่ยวทางเลือกหนึ่ง ปัญหาและอุปสรรคคือ การแข่งขันและการแย่งชิงในตลาดการท่องเที่ยวมีแนวโน้มสูงขึ้น การเปิดประชาคมเศรษฐกิจอาเซียนอาจส่งผลกระทบทางอ้อมที่อาจทำให้เกิดปัญหาด้านต่างๆ ตามมาได้ หน่วยงานภาครัฐที่รับผิดชอบด้านโครงสร้าง ไม่มีการวางแผนร่วมกัน ขาดการบูรณาการ นอกจากนี้ยังมีอุปสรรคทางด้านภาวะเศรษฐกิจโลกที่มีความผันผวน ไม่แน่นอน เป็นสาเหตุให้นักท่องเที่ยวอาจตัดสินใจไม่เดินทางท่องเที่ยวหรือมีการใช้จ่ายน้อยลง

 ในด้านของการจัดการความรู้ มีแนวทางการจัดการความรู้ทางการท่องเที่ยวเชิงวัฒนธรรม 5 ด้าน คือ ด้านองค์ความรู้ ด้านความพร้อมของบุคลากร ด้านการฟื้นฟูวัฒนธรรมชุมชน ด้านการจัดการโครงสร้างพื้นฐาน และด้านการส่งเสริมการตลาดและการประชาสัมพันธ์ ดังนี้

 1. ด้านองค์ความรู้ ได้มีการรวบรวมองค์ความรู้ที่มีความเป็นมาที่น่าสนใจทั้งทางเรื่องประวัติศาสตร์ ประเพณี วัฒนธรรม อีกทั้งกลุ่มชาติพันธ์ ที่มีลักษณะโดดเด่นในด้านวิถีชีวิตและมีความเชื่อที่เป็นลักษณะเฉพาะตามพื้นที่ โดยที่นักท่องเที่ยวสามารถเข้าศึกษาและสามารถเพลิดเพลินไปกับกิจกรรมต่างๆ คือ **1. ประเพณีเส็งกลองล่องโคมไฟไหว้พ่อขุนผาเมือง** เป็นประเพณีท้องถิ่นของอำเภอหล่มสัก 2. ประเพณีอุ้มพระดำน้ำ ตรงกับวันแรม 15 ค่ำ เดือน 10 จัดขึ้นเพื่อความเป็นสิริมงคลแก่จังหวัดเพชรบูรณ์ 3. ประเพณีปีใหม่ม้งของชาวม้งตรงกับ ขึ้น 1 ค่ำ เดือน 2 ซึ่งเป็นงานรื่นเริงของชาวม้งของทุก ๆ ปี 4. อุทยานประวัติศาสตร์ศรีเทพ  เป็นโบราณสถานสำคัญแห่งหนึ่งของ[จังหวัดเพชรบูรณ์](https://th.wikipedia.org/wiki/%E0%B8%88%E0%B8%B1%E0%B8%87%E0%B8%AB%E0%B8%A7%E0%B8%B1%E0%B8%94%E0%B9%80%E0%B8%9E%E0%B8%8A%E0%B8%A3%E0%B8%9A%E0%B8%B9%E0%B8%A3%E0%B8%93%E0%B9%8C) อุทยานมีพื้นที่ครอบคลุมโบราณสถานในเมืองเก่าศรีเทพ ศรีเทพเป็นเมืองโบราณที่อยู่ในท้องที่[อำเภอศรีเทพ](https://th.wikipedia.org/wiki/%E0%B8%AD%E0%B8%B3%E0%B9%80%E0%B8%A0%E0%B8%AD%E0%B8%A8%E0%B8%A3%E0%B8%B5%E0%B9%80%E0%B8%97%E0%B8%9E) เขาถมอรัตน์ เป็นเขาเล็ก ๆ ตั้งอยู่ทางด้านตะวันตกของแม่น้ำป่าสัก ที่ตำบลสระกรวด อำเภอศรีเทพ จังหวัดเพชรบูรณ์ 5. เขาถมอรัตน์ เป็นเขาเล็ก ๆ ตั้งอยู่ทางด้านตะวันตกของแม่น้ำป่าสัก ที่ตำบลสระกรวด อำเภอศรีเทพ จังหวัดเพชรบูรณ์ 6. งานกาชาดมะขามหวานเพชรบูรณ์  การจัดงานมะขามหวานและงานกาชาดจังหวัดเพชรบูรณ์จัดขึ้นในช่วงปลายเดือนมกราคมของทุกปี 7. ประเพณีบุญบั้งไฟเดือนหกและผีตาโม่  ในช่วงก่อนฤดูฝนของทุกปี อำเภอหล่มเก่า

 2. ด้านความพร้อมของบุคลากรในพื้นที่ บุตรหลานมีการศึกษาสูงขึ้นถือเป็นจุดเริ่มต้นที่สำคัญของการพัฒนาการท่องเที่ยวเชิงวัฒนธรรม ส่งผลให้คนในท้องถิ่นได้ตระหนักถึงคุณค่าของมรดกทางวัฒนธรรมของตน เกิดความรัก ความหวงแหน ภาคภูมิใจในวัฒนธรรมของตนเอง เกิดความร่วมมือร่วมใจในการฟื้นฟูสืบทอด อนุรักษ์วัฒนธรรมและใช้มรดกทางวัฒนธรรมในทิศทางที่ยั่งยืน

 3. ด้านการส่งเสริม ฟื้นฟู ศิลปวัฒนธรรมชุมชน จังหวัดเพชรบูรณ์มีวัฒนธรรม ประเพณีเก่าแก่ของชุมชน ภูมิปัญญาท้องถิ่นต่างๆที่ได้รับความสนใจ ทำให้เกิดความภาคภูมิใจในท้องถิ่น เกิดความตระหนัก เห็นคุณค่าความสำคัญของภูมิปัญญาและวัฒนธรรมดั่งเดิม จึงควรส่งเสริมด้วยการเน้นให้เยาวชนเรียนรู้ สืบสาน ฝึกการละเล่นแก่เยาวชนในชุมชน และสนับสนุนให้มีการจัดการแสดงมากขึ้น

 4. ด้านการจัดการโครงสร้างพื้นฐาน มีสิ่งอำนวยความสะดวกในการท่องเที่ยว ได้แก่ ศูนย์บริการนักท่องเที่ยว มีป้ายประชาสัมพันธ์ มีเส้นทางคมนาคมทางรถยนต์หลายเส้นทาง ซึ่งสามารถรองรับการเดินมาท่องเที่ยวเพชรบูรณ์ได้

 5. ด้านการส่งเสริมการตลาดและการประชาสัมพันธ์ มีการทำโฆษณา ประชาสัมพันธ์ผ่านงานกิจกรรมต่างๆ นำสื่อออนไลน์ มาประชาสัมพันธ์ เช่น ถ่ายทำสารคดีการท่องเที่ยว แนะนำแหล่งท่องเที่ยวของจังหวัดเพชรบูรณ์ นอกจากนี้ยังมีการผลักดันให้เกิดการค้าขาย โดยการสร้างเพิงร้านค้า เพื่อให้ชาวบ้านในชุมชนมาค้าขาย ซึ่งมีทั้งอาหาร และผลิตภัณฑ์ท้องถิ่น

 จากการที่ผู้วิจัยได้จัดโครงการอบรมให้ความรู้เกี่ยวกับการพัฒนาสินค้าและบริการการท่องเที่ยวนั้น ทำให้ชุมชนมีความสนใจในเรื่องของการพัฒนาสินค้าและบริการการท่องเที่ยวมากขึ้น สามารถพัฒนาสินค้าและบริการการท่องเที่ยวได้อย่างมีคุณภาพมากขึ้น เพราะวิทยากรที่ให้ความรู้ในการอบรมครั้งนี้ได้มีการบรรยายให้ความรู้ถึงการพัฒนาสินค้า ผลิตภัณฑ์ และการบริการการท่องเที่ยวให้ชุมชนได้ทราบถึงผลดีและผลเสีย โดยวิทยากรเป็นผู้มีความรู้และความเชี่ยวชาญเกี่ยวกับทางด้านการตลาดเป็นอย่างมาก

**อภิปรายผล**

 ในการศึกษาครั้งนี้พบว่า การท่องเที่ยวเชิงวัฒนธรรมของจังหวัดเพชรบูรณ์ สามารถเกิดขึ้นได้เพราะจังหวัดเพชรบูรณ์มีภาษา มีวัฒนธรรม มีกลุ่มชาติพันธ์ มีอุทยานประวัติศาสตร์ศรีเทพ มีพื้นที่ทางธรรมชาติ ที่เป็นเอกลักษณ์ของจังหวัด นักท่องเที่ยวที่สนใจต้องการเข้ามาศึกษาหรือเข้ามาท่องเที่ยว สามารถมาเข้ามาท่องเที่ยวได้ตลอดทั้งปี ซึ่งสอดคล้องกับยุทธศาสตร์การพัฒนาจังหวัดเพชรบูรณ์ (พ.ศ. 2558-2561) โดยมีวิสัยทัศน์ คือ ดินแดนแห่งความสุขของคนอยู่และผู้มาเยือน “จังหวัดเพชรบูรณ์จะมุ่งส่งเสริมการเกษตรปลอดภัย ส่งเสริมการท่องเที่ยวเชิงนิเวศที่ใช้ศักยภาพทางธรรมชาติและวัฒนธรรมที่เป็นจุดเด่น พร้อมกับการพัฒนายกระดับคุณภาพชีวิตของประชาชนและสังคมอย่างยั่งยืน เพื่อให้ไปสู่การเป็นเมืองแห่งความสุขของคนอยู่และผู้มาเยือน” ประเด็นยุทธศาสตร์ที่ 2 คือ ส่งเสริมและพัฒนาการท่องเที่ยว โดยมีกลยุทธ์ 5 ด้านคือ

 1. พัฒนาระบบบริหารจัดการ และปัจจัยพื้นฐานด้านการท่องเที่ยว

 2. สร้าง ฟื้นฟู พัฒนาแหล่งท่องเที่ยวทางธรรมชาติและความหลากหลายทางวัฒนธรรม เพื่อใช้เป็นจุดขายของการท่องเที่ยว

 3. พัฒนาศักยภาพบุคลากรที่เกี่ยวข้องกับการท่องเที่ยว

 4. ส่งเสริมการประชาสัมพันธ์และการตลาดเชิงรุก สร้างเครือข่ายความร่วมมือด้านการท่องเที่ยวจากทุกภาคส่วนทั้งในและต่างประเทศ

 5. ส่งเสริมและยกระดับผลิตภัณฑ์ OTOP และเกษตร ให้เชื่อมโยงการท่องเที่ยว เพื่อเพิ่มมูลค่าสินค้า

 โดยชุมชนสามารถนำความรู้ไปประยุกต์ใช้ในการประกอบกิจการ นักท่องเที่ยวสามารถนำข้อมูลไปใช้ได้อย่างเหมาะสมตามสถานการณ์ มีการเรียนรู้องค์ความรู้ด้านต่างของชุมชนจากการท่องเที่ยว และสอดคล้องกับยุทธศาสตร์ การท่องเที่ยวไทย พ.ศ. 2558– 2560 ได้กำหนดไว้ 3 ยุทธศาสตร์ ดังต่อไปนี้ ยุทธศาสตร์ที่ 1 การส่งเสริมตลาดท่องเที่ยว ยุทธศาสตร์ที่ 2 การพัฒนาสินค้าและบริการท่องเที่ยว และ ยุทธศาสตร์ที่ 3 การบริหารจัดการการท่องเที่ยว และสอดคล้องกับงานวิจัยของรัฐนันท์ พงศ์วิรัทธ์ธร และภาคภูมิ ภัควิภาส (2556) พบว่า ชุมชนดอยปุยมีศักยภาพการรองรับการพัฒนาการท่องเที่ยวเชิงวัฒนธรรมชนเผ่าในทุกด้าน ได้แก่ ความดึงดูดใจ ความสามารถเข้าถึงได้ทั้งทางกายภาพ แนวคิดและประเพณีวัฒนธรรม การมีที่พักอาศัยหรือที่พักผ่อนหย่อนใจที่ดีพอสมควร การมีกิจกรรมที่เป็นทั้งเชิงวัฒนธรรมและเป็นไปตามธรรมชาติของท้องถิ่น และความประทับใจ ทั้งทางด้านสถานที่พักและความประทับใจทางธรรมชาติ แนวทางการพัฒนาการท่องเที่ยวเชิงวัฒนธรรมชนเผ่าอย่างยั่งยืน ควรมุ่งเน้น 1) บริหารการจัดระบบแหล่งท่องเที่ยวเชิงนิเวศน์และการท่องเที่ยงเชิงวัฒนธรรมชุมชนให้เกิดประสิทธิภาพในมิติต่างๆให้สอดคล้องรับกับวิถีชีวิตวัฒนธรรมและระบบนิเวศน์ของชุมชน 2) ต้องให้ความรู้ แลกเปลี่ยนความรู้ในด้านต่างๆเพื่อผลในมิติของการพัฒนาการท่องเที่ยวที่ยั่งยืน 3)การกำหนดกฎกติกาและจัดการร่วมกันในด้านการจัดการสิ่งปฏิกูลเพื่อดำรงไว้ของวัฒนธรรมชนเผ่า 4) การตลาด ควรเพิ่มการประชาสัมพันธ์ผ่านสื่อต่างๆและสร้างผลิตภัณฑ์ต้องมีอัตลักษณ์ ความโดดเด่น และสื่อถึงการสืบสานวัฒนธรรมชนเผ่า

**ข้อเสนอแนะ**

เพื่อให้เกิดการดำเนินงานการจัดการการท่องเที่ยวเชิงวัฒนธรรมให้เป็นไปอย่างมีประสิทธิภาพและสามารถตอบสนองการพัฒนาคุณภาพชีวิตและความเป็นอยู่ของชุมชนให้เกิดความยั่งยืน ผู้วิจัยจึงมีข้อเสนอแนะดังนี้

 1. ควรมีการจัดระบบแหล่งท่องเที่ยวเชิงวัฒนธรรมให้สอดรับกับวิถีชีวิต วัฒนธรรมและระบบนิเวศของชุมชนโดยการสร้างองค์ความรู้ของชุมชน การสร้างสำนึกร่วมให้ชุมชนเป็นเจ้าของและมีส่วนร่วมในการจัดการการบริหารจัดการการท่องเที่ยว การปฏิบัติการ การแก้ปัญหา ทั้งในส่วนของภาครัฐและภาคธุรกิจ

 2. เน้นการพัฒนารูปแบบการท่องเที่ยวที่มีความหลากหลาย ทั้งรูปแบบการท่องเที่ยวเชิงวัฒนธรรม การท่องเที่ยวเชิงธรรมชาติ การท่องเที่ยวเชิงกีฬาและผจญภัย การท่องเที่ยวเชิงสุขภาพ และการท่องเที่ยวประชุม/สัมมนา/เจรจาการค้า และอื่นๆเพื่อตอบสนองนักท่องเที่ยวได้ตลอดทั้งปี

 3. เน้นบทบาทและความเข้มแข็งของชุมชน เพื่อยกระดับคุณภาพชีวิต การศึกษา การพัฒนาบุคลากรรองรับการท่องเที่ยว

 4. เน้นการพัฒนาแหล่งข้อมูลด้านการท่องเที่ยว/ศูนย์การเรียนรู้ด้านการท่องเที่ยว การจัดสิ่งอำนวยความสะดวกสำหรับการเดินทาง เช่น ป้าย สัญญาณ แหล่งท่องเที่ยว เป็นต้น

 5. เน้นการจัดทำสื่อประชาสัมพันธ์แหล่งท่องเที่ยวของจังหวัดเพชรบูรณ์ เพื่อให้ทุกภาคส่วนได้รับทราบ

**กิตติกรรมประกาศ**

รายงานการวิจัยฉบับนี้สำเร็จลุล่วงไปได้ด้วยคำแนะนำต่าง ๆ จากคณาจารย์ในมหาวิทยาลัยราชภัฏเพชรบูรณ์ และความร่วมมือช่วยเหลืออย่างดียิ่งจากบุคคลหลายฝ่าย ที่สละเวลาให้คำแนะนำ คำปรึกษา รวมถึงข้อเสนอแนะต่าง ๆ อันเป็นประโยชน์อย่างยิ่งต่อการดำเนินการวิจัยในครั้งนี้

 ผู้วิจัยขอบพระคุณ ผู้เชี่ยวชาญและผู้ให้ข้อมูลด้านการท่องเที่ยวเชิงวัฒนธรรม เป็นอย่างสูง ที่ได้ให้ความกรุณา ให้คำปรึกษาแนะนำ ให้แก่ผู้วิจัย ขอขอบพระคุณ สถาบันวิจัยและพัฒนา มหาวิทยาลัยราชภัฏเพชรบูรณ์ที่ได้ให้ทุนอุดหนุนการวิจัยครั้งนี้มา ณ ที่นี้ด้วย

**เอกสารอ้างอิง**

1. กุลวิจิตรา ภังคานนท์. (2537). **ปัจจัยที่มีผลต่อ ความสำเร็จของกลุ่มอาชีพ: ศึกษากรณีกลุ่ม อาชีพ จังหวัดสุรินทร์**. กรุงเทพฯ: กระทรวงมหาดไทย.

**2.** ณรงค์ เส็งประชา . ( 2538). **มนุษย์กับสังคม**. กรุงเทพ :โอเดียนสโตร์.

3. ณัฏฐพันธ์เขจรนันทน์. (2544). **ยอดกลยุทธ์การ บริหารสำหรับองค์การยุคใหม่**. กรุงเทพฯ : เอ็กซเปอร์ เน็ท.

4. ณัฏฐพันธ์เขจรนันทน์และคณะ. (2546). **กล ยุทธ์ การสร้างองค์การคุณภาพ** . กรุงเทพฯ: ธรรมกมลการพิมพ์.

5. ธงชัย สันติวงษ์. (2543) “**หลักการจัดการ**” กรุงเทพฯ: ไทยวัฒนาพานิช

6. บุญทัน ดอกไธสง. (2535). **การจัดการองค์การ**. กรุงเทพฯ: มูลนิธิพัฒนาทรัพยากรมนุษย์และ เทคโนโลยีชนบท.

7. พรทิภา งามทวีวุฒิ. (2550). **การศึกษาปัญหา และกำนดกลยุทธ์เพื่อสร้างความได้เปรียบใน การแข่งขัน เพื่อเพิ่มยอดขายให้บริษัท**: มหาวิทยาลัยหอการค้าไทย.

8. พะจิต ตามประทีป (2549) “**การวางแผนกล ยุทธ์ แบบบูรณาการเพื่อพัฒนาการท่องเที่ยว เชิง อนุรักษ์อย่างยั่งยืน กรณีศึกษา จังหวัด ชัยนาท**”, ปริญญานิพนธ์วิทยาศาสตร์ มหาบัณฑิต (การวางแผนและ พัฒนาการ ท่องเที่ยวเพื่ออนุรักษ์สิ่งแวดล้อม), มหาวิทยาลัย ศรีนครินทรวิโรฒ.

9. สมเกียรติ ชัยพิบูลย์ (2550) “**การจัดการ ท่องเที่ยวเชิงวัฒนธรรม กรณีศึกษา ศักยภาพ การท่องเที่ยว ชุมชนนครชุม อำเภอ เมือง จังหวัดกำแพงเพชร**”,มหาวิทยาลัยราชภัฏ กำแพงเพชร สาขาวิชาการบริหารการพัฒนา บัณฑิตวิทยาลัย มหาวิทยาลัยขอนแก่น.